open-index/open-wikipedia-markdown huggingface dataset:
Agur Benno

**Agur Benno** (sündinud 29. mail 1967) on Eesti sõjaväelane ja tõlkija. 

Ta lõpetas 1993. aastal Tartu Ülikooli filosoofiateaduskonna ajaloo erialal ja täiendas end aastatel 1993–1995 Saksamaal Göttingeni ülikoolis. 2021. aasta sügisest on ta Tartu Ülikooli doktorant. 

Agur Benno töötas aastatel 1995–2001 Eesti Välisministeeriumis. Aastail 2001–2020 ja 2024 -- Eesti Kaitseväe tegevteenistuses, sellest aastail 2015–2020 kaitseatašee abi Eesti suursaatkonnas Moskvas, a-st 2024 samal ametikohal Eesti suursaatkonnas Kiievis.

## Tõlkeid
* Yuriko Onodera (1907–1998) Kindral, kes ei soovinud sõda: Makoto Onodera – Jaapani sõjaväeatašee Riias, Tallinnas ja Stockholmis; Eesti Entsüklopeediakirjastus, 2007
* Erwin Rommel (1891–1944) Jalavägi ründab: elamus ja kogemus; Tänapäev, 2012. Teine trükk: Elre, 2024.
* Berend von Uexküll (1793–1870) Sõjas ja armastuses: Boris Uxkulli päevaraamat Napoleoni ajastust / ümber töötanud ja välja andnud vabahärra Jürgen-Detlev von Uexküll; Varrak, 2015
* Woldemar von Löwenstern (1776–1858) Ühe liivimaalase mälestused (aastatest 1790–1815); Tallinn: Varrak, 2017
* Moritz von Kotzebue (1789–1861) Teekond Pärsiasse ; Tallinn: Kultuurileht, 2018
* Ernst Jünger (1895–1998) Metsasalu 125: 1918. aasta kaitsekraavilahingute kroonika; Tallinn: Argo, 2019
*Moritz von Kotzebue (1789–1861) Vene sõjavang prantslaste seas; Tallinn: Kultuurileht 2021
*Baltisakslaste mälestusi Eesti Vabadussõjast; Tallinn: Argo 2023
*Karsten Brüggemann (1965). Eesti Vabariigi loomine ning "ühtse ja jagamatu Venemaa" lõpp. Vene kodusõja Petrogradi rinne 1918–1920; Tallinn: Argo 2023
*Siegfried von Vegesack (1888–1974) Tõlgina idas 1942–1943; Tallinn, EKSA 2023
* Friedrich Kress von Kressenstein (1870 - 1948). Minu missioon Kaukaasias. I–II . AKADEEMIA nr. 6-7 – 2010. Järelsõna : Saksa ekspeditsiooniväed Musta mere rannikul 1918. a. Agur Benno

* Gustav Knorring (1894 - 1989). Meenutusi keiserlikust Venemaast ja Eestist. I–III . AKADEEMIA nr. 9–11 – 2013.
* Ernst Jünger (1895 - 1998). Sturm. I–II . AKADEEMIA nr. 1 ja 3 – 2016.
* Aleksei Baiov (1871-1935). Vene sõjateadusest; Vene sõjaline doktriin; Sõjakunsti ajalugu kui teadus. Teoses: Igor Kopõtin. Rahvusliku sõjakunsti otsingul. Professor Aleksei Baiov ja tema sõjateaduslik pärand. Eesti sõjaline mõte 1920-1940. Kaitseväe Akadeemia. EMA Occasional Papers 18/2023.Tartu 2023.
* Eduard von Löwenstern (1790-1837). Krahv Pahleni ratsanikega Napoleoni vastu. Vene kindrali Eduard von Löwensterni mälestused. Tallinn, Argo 2024
* Carlo Masala (s. 1968). Kui Venemaa võidab. Üks stsenaarium. Tallinn, Argo 2025
Tessaalia tasandik

**Tessaalia tasandik** ehk **Tessaalia madalik** (kreeka keeles *Θεσσαλική πεδιάδα* või *Θεσσαλικός κάμπος*) on tasandik Kreekas, mis vastab ajaloolisele piirkonnale Tessaaliale. See asub Olümpose (põhjas), Píndose (läänes), Óssa (idas) ja Óthryse (lõunas) vahelises nõos ja ulatub Egeuse mereni.

Tasandik on umbes 80 km pikkune ja kuni 60 km laiune. Kõrgus on valdavalt umbes 100 m, keskosas on künkad ja madalad mäed kõrgusega kuni 500 m. Viljaka tasandiku on moodustanud peamiselt Pineióse ja selle harujõgede alluuvium.   

Suur osa Tessaalia tasandikust on tihedalt asustatud ja maa on üles haritud (teravili, aiandus). Suuremad linnad on Lárisa, Tríkala ja Kardítsa.
Pineiós

**Pineiós** (kreeka keeles *Πηνειός*) on jõgi Kreekas.

Jõgi on nime saanud vanakreeka jumaluse Peneiόsi järgi.

Pineiós algab Píndose mäestikust, voolab valdavalt Tessaalia tasandikul ja suubub Egeuse merre.

Jõe pikkus on 205 km ja valgala pindala 9500 km².

Jõe ääres asub Lárisa.

## Viited

## Välislingid
UEFA Intertoto karikavõistlused

**UEFA Intertoto karikavõistlused** (ametlikult *UEFA Intertoto Cup*) oli suveperioodil Euroopa jalgpalliklubide vahel peetav võistlus.

Intertoto karikavõistlused toimusid alates aastast 1961 jalgpalli spordiennustuste firmade toetusel, et need saaksid oma tööd ka suvel jätkata. Aastast 1995 korraldas võistlusi UEFA, ja võitjad said pääsu UEFA karikavõistlustele. Pärast 2008 hooaja pääsevad klubid, kes varem osalesid Intertoto karikavõistlustel, otseselt UEFA Euroopa Liigasse.
Billingeni mägi

**Billingeni mägi** on lavamägi Rootsi Västergötlandis. Tegemist on ühega kaheksateistkümnest sarnasest mäest selles piirkonnas. Mäe kõrgus on 304 meetrit. Mäe pikkus on 23, laius 11 km.

Mägi koosneb Kambriumi, Ordoviitsiumi ja Siluri settekivimitest, mida katab Permis Oslo rifioru tekkel moodustunud diabaas.

Billingeni mäe lubjakivi on kasutatud tsemendi valmistamiseks, murtud on ka diabaasi ja kaevandatud maarjaskilta (põlevkivi erim). Mäes on ka mitmeid looduslikke koopaid.

Mäe jalamile rajati Skövde linn, millest osa on ehitatud nüüdseks ka mäele. Billingeni mäelt langeb alla Silverfalleni juga.

Mäe järgi on nime saanud ordoviitsiumi Billingeni lade.

Mäel asub 14 looduskaitseala.

## Viited
Metsasarvemängijate loend

*Siin on loetletud [[metsasarvemängija]]id.*

## A
- Martin Akkermann
- Aleksander Aleksejev

## E
- Rait Erikson

## H
Urmas Himma

## J
Kreete Jacob

## K
- Kalle Kauksi
- Ekke Kivistik
- Kalervo Kulmala
- Tõnu Künnapas

## O
Joel Ots
- Kaido Otsing

## P
- Jan Pentšuk
- Riina Purga
- Valdek Põld

## T
- Ado Tamm

## U
- Vigo Uusmäe

## V
- Mattias Vihmann
Kárášjohka kirik

**Kárášjohka kirik**  (norra keeles *Karasjok kirke*, põhjasaami keeles *Kárášjoga girku*) on kirik Norra põhjaosas Finnmargi maakonnas Kárášjohka vallas Kárášjohkas.

Kárášjohka kirik on aastal 1974 valminud, arhitekt Odd Østbye projekteeritud kirik. Seal on 336 istekohta.

## Viited
Latorpsbruk

**Latorpsbruk** on küla Rootsis Örebro lääni Örebro vallas Tysslinge distriktis.

Asulasse rajati 1640. aastal hõbedatöötlemise koda. 1773. aastal hakati seal valmistama maarjat. 1859. aastani oli sealne maarjatööstus suurim maarjavalmistaja Rootsis. Küla lähistele Kilsbergeni ahelikku rajati ka paemurd. Külas hakkas tegutsema ka saekaater, mille omanik oli AB Latorp. Saekaatrile kuuluvad maad eraldati 1848. aastal Latorpi mõisaks, mille häärberi juures asunud väike asula kandis nime **Latorp**. 1990. aastal liideti see Latorpsbrukiga.

1897. aastal avati Örebro–Svartå raudtee, millel oli ka Latorpsbruki raudteejaam. Jaamast algas 5,4 kilomeetri pikkune harutee, mis viis Garphyttanisse sealse tehase juurde.

Latorpi järgi on nime saanud ordoviitsiumi Latorpi lade.

## Viited
NGC 1501

**NGC 1501** on planetaarudu, mis asub Kaelkirjaku tähtkujus.

Udu avastas 3. novembril 1787 William Herschel. Planetaarudu asub Maast umbes 4240 valgusaasta kaugusel.

NGC 1501 on märkimisväärselt uuritud, sest selle keskel näib olevat muutlik täht, mille heledus muutub tavaliselt poole tunni jooksul. Muutlikud tähed pole ebatavalised, kuid tavaliselt ei asu need planetaarududes. 

## Viited
Daily News (Tai)

**Daily News** (tai keeles เดลินิวส์; tõlkes *Igapäevased Uudised*) on Bangkokis ilmuv laiaformaadiline (*broadsheet*) ajaleht. Ajalehe asutas *Daily Mail Wan Chan* nime all Saeng Hetrakul (แสง เหตระกูล) 1964. aasta juunis.

## Viited

## Välislingid
* Ametlik koduleht
* Daily News (เดลินิวส์) (1964-1968)
Alpha Camelopardalis

**Alpha Camelopardalis** (ka **Alpha Cam**, **α Camelopardalis**, **α Cam**) on O-klassi ülihiid, mis asub Kaelkirjaku tähtkujus.

Tähe näiv tähesuurus on 4,3 ja see on tähtkuju heleduselt kolmas täht. Alpha Camelopardalis on tähtkuju kaugeim täht, asudes Maast umbes 6272 valgusaasta kaugusel. Tähe mass on 31 Päikese massi ja selle raadius on Päikesest 37 korda suurem. Alpha Camelopardalis eraldab Päikesest 530 000 korda rohkem valgust ja eraldab nõrka röntgenikiirgust.

## Viited
Carrolli maakond

**Carrolli maakond** on mitmes Ameerika Ühendriikide osariigis.
*Carrolli maakond (Arkansas)
*Carrolli maakond (Georgia)
*Carrolli maakond (Illinois)
*Carrolli maakond (Indiana)
*Carrolli maakond (Iowa)
*Carrolli maakond (Kentucky)
*Carrolli maakond (Maryland)
*Carrolli maakond (Mississippi)
*Carrolli maakond (Missouri)
*Carrolli maakond (New Hampshire)
*Carrolli maakond (Ohio)
*Carrolli maakond (Tennessee)
*Carrolli maakond (Virginia)
Cedari maakond

**Cedari maakond** on mitmes Ameerika Ühendriikide osariigis.
*Cedari maakond (Iowa)
*Cedari maakond (Missouri)
*Cedari maakond (Nebraska)
*Cedari maakond (Washington)
Cherokee maakond

**Cherokee maakond** on mitmes Ameerika Ühendriikide osariigis.
*Cherokee maakond (Alabama)
*Cherokee maakond (Georgia)
*Cherokee maakond (Iowa)
*Cherokee maakond (Kansas)
*Cherokee maakond (Lõuna-Carolina)
*Cherokee maakond (Oklahoma)
*Cherokee maakond (Põhja-Carolina)
*Cherokee maakond (Texas)
Cynefin

**Cynefin** on raamistik, mis aitab kaasa otsuste tegemisele. Raamistiku mõtles 1999. aastal välja Dave Snowden, kes töötas IBM-is. Raamistikku on kirjeldatud ka kui "mõistuspärasuse mehhanismi". *Cynefin* on kõmrikeelne sõna, mis tähendab elukohta.

Cynefini raamistik pakub viit otsustuskonteksti või -domeeni – "ilmselge" (kuni 2014 tuntud kui "lihtne"), "keeruline", "kompleksne", "kaootiline" ja "korrapäratu" – mis aitavad juhtidel identifitseerida situatsioone ja mõista enda ja teiste inimeste käitumist.
NGC 1502

**NGC 1502** on umbes 45 tähest koosnev hajusparv, mis asub Kaelkirjaku tähtkujus.

Parve avastas 3. novembril 1787 William Herschel. NGC 1502 asub Maast 3300 valgusaasta kaugusel.

## Viited
Christiani maakond

**Christiani maakond** on mitmes Ameerika Ühendriikide osariigis.
*Christiani maakond (Illinois)
*Christiani maakond (Kentucky)
*Christiani maakond (Missouri)
Mäeküla kihistik

**Mäeküla kihistik** (inglise *Mäeküla Member*) on ordoviitsiumi ladestu Leetse kihistu Billingeni lademesse kuuluv kihistik. Seda hakkas esimesena määratlema Armin Öpik aastal 1934.

Kihistiku stratotüüp on Mäeküla panga lõik Paldiski maantee lähistel. Algne paljand on hävinud, kuid peaaegu sealsamas asub torustiku tarbeks rajatud kraav, mille seinas paljandub samasugune läbilõige. Seinas paljandub Mäeküla kihistik 25 cm ulatuses. Kihistik on nime saanud Mäeküla küla järgi.

Kihistik on Leetse kihistu ülemine kihistik, selle all lamab Joa kihistik või Iru kihistik. Kihistiku moodustab rohekashall glaukoniiti ja ohtralt lupja sisaldav liivakivi.

## Viited

## Välislingid
*
Mulao keel

**Mulao keel** on kami-tai keelkonna kadai rühma kuuluv keel, mida emakeelena räägivad gelaode hulka kuuluvad mulaod Hiinas Guizhou provintsis.

Mulao keelt räägivad mõned üksikud vanainimesed.

Mulao keel on toonikeel nagu teisedki kami-sui keeled. Mulao keeles on 5 tooni, 8 vokaalfoneemi ja 26 konsonantfoneemi.

## Viited

## Välislingid
*http://endangeredlanguages.com/lang/10586
Nurgjul Salimova

**Nurgjul Salimova** (bulgaaria keeles Нургюл Салимова *Nurgyul Salimova*; sündinud 2. juunil 2003 Tǎrgovište piirkonnas) on Bulgaaria maletaja, naiste suurmeister (2019). 

Salimova hakkas malet mängima 4-aastaselt. Ta tuli 2015. aastal Pórto Karráses noorte maailmameistriks neidude U12-vanuseastmes. 2017. aastal võitis ta Bulgaaria naiste malemeistrivõistlused. 

Aprillis 2019 võistles ta Antalyas Euroopa naiste meistrivõistlustel, kus 130 osavõtjaga turniiril mängiti šveitsi süsteemis. Salomova kogus 11 voorust 7 punkti, millega jagas 15.–25. kohta. Buchholzi koefitsiendi alusel fikseeriti talle 20. koht (sama palju punkte sai Aleksandra Gorjatškina, kes kuu aega hiljem sai Kaasanis naiste maailmameistrivõistlustel tiitlipretendendiks).

Salimova sai FIDE-lt 2018. aastal  naiste rahvusvahelise meistri ja 2019. aastal naiste suurmeistri nimetuse. 

## Välislingid
*
*Nurgjul Salimova FIDE andmebaasis
Beta Camelopardalis

**Beta Camelopardalis** on G-klassi ülihiid, mis asub Kaelkirjaku tähtkujus.

Beta Camelopardalise näiv tähesuurus on 4,02 ja see on tähtkuju heledaim täht. See asub Maast umbes 872 valgusaasta kaugusel. Beta Camelopardalis on umbes 60 miljonit aastat vana. Täht on Päikesest 31 korda massiivsem ja selle raadius on Päikesest 31 korda suurem. See eraldab Päikesest 1961 korda rohkem valgust. 

## Viited
Euroopa kultuuripealinn Tartu

**Euroopa kultuuripealinn Tartu** on rahvusvaheline nimetus, mida Tartu kandis koostöös 19 Lõuna-Eesti omavalitsusega 2024. aastal Euroopa kultuuripealinna programmi raames. 

Rahvusvaheline sõltumatu eksperdikomisjon valis Eestist Euroopa 2024. aasta kultuuripealinnaks Tartu, kes edestas Narvat, ning teavitas sellest Tallinnas avalikkust 28. augustil 2019. 

Ühtekokku kandis 2024. aastal Euroopa kultuuripealinna nimetust kaastöös kaks linna Euroopa Liidust ja üks linn kandidaatriikidest või majanduspiirkonnast. Lisaks Tartule hakkasid seda nimetust kandma Bad Ischl Austrias ja põhjapolaarjoonetagune Bodø Norras.

## Koostöö
Lisaks Tartu linnale töötavad üheksateist omavalitsust ühiselt kultuuriaasta ettevalmistamise ja elluviimise nimel:
*Antsla vald
*Elva vald
*Kambja vald
*Kanepi vald
*Kastre vald
*Luunja vald
*Nõo vald
*Otepää vald
*Peipsiääre vald
*Põlva vald
*Räpina vald
*Rõuge vald
*Setomaa vald
*Tartu vald
*Tõrva vald
*Valga vald
*Viljandi linn
*Võru linn
*Võru vald

## Kontseptsioon

Tartu kultuuripealinna hüüdlause ja kandidatuuriraamatu pealkiri on "Ellujäämise kunstid" (inglise keeles "Arts of Survival"). See koosneb kunsti-, kultuuri-, sotsiaal- ja haridusprogrammist ning tegevuskavadest, mida turundatakse ja viiakse ellu järgmise kolme aasta jooksul.

Kandidatuuriraamatu koostaja on Berk Vaher ning kandidatuuripealkiri taaskasutab kirjandusfestivali Prima Vista 2010. aasta pealkirja "Ellujäämise kunst".

## Ajalugu
Tartu kandideeris Euroopa kultuuripealinnaks ka aastal 2011, kuid toona sai selleks pealinn Tallinn pealkirjaga "Mereäärsed lood" (inglise keeles "Stories of the Seashore"). 

## Tunnustus
* 2024 – Tartu teerajaja

## Vaata ka
*Euroopa kultuuripealinn Tallinn

## Viited

## Välislingid
### Veebilehed
*Tartu 2024 kultuuripealinna koduleht
*Bodø 2024 kultuuripealinna koduleht
*Bad Ischl 2024 kultuuripealinna koduleht

### Artiklid
* "Berk Vaher: Tartu 2024 – kirglikult kestlik koos Euroopaga" ERR, 26. august 2019
* "SUUR LUGU | Tartu 2024 avalavastus pani publiku nägemisvõime proovile. Mis läks õigesti, mis valesti?" Eesti Päevaleht, 1. veebruar 2024
* "Kriitikute hinnangul kultuuripealinnas Tartut tunda ei olnud" ERR, 1. detsember 2024
Potšep

**Potšep** on linn Venemaal Brjanski oblastis, Potšepi rajooni keskus. Asub Sudosti jõe ääres, 80 km Brjanskist edelas.

Potšepi on esimest korda kirjalikes allikates mainitud 1447. aastal. 1618–1686 kuulus linn Poolale. 1919 sai linnaõigused.

1887. aastal ehitati linna läbiv Gomeli-Brjanski raudteeliin.

Linnas on toiduainete-, tekstiili- ja puidutööstuse ettevõtteid.

Potšepis asub 18. sajandi keskel ehitatud Antonio Rinaldi projekteeritud Ülestõusmise katedraal.

Potšepis on sündinud helilooja Matvei Blanter.

## Viited

## Välislingid
Adriana Nikolova

**Adriana Nikolova** (bulgaaria keeles Адриана Николова; sündinud 8. novembril 1988 Stara Zagoras) on bulgaaria maletaja, naiste suurmeister (2011). 

Nikolova on 2011. aasta Bulgaaria naiste malemeister. Ta on esinenud Bulgaaria võistkonna koosseisus neljal naiste maleolümpial (mängis kolmandal laual): 2010. aastal Hantõ-Mansiiskis, 2012. aastal İstanbulis, 2014. aastal Tromsøs ja 2016. aastal Bakuus. 

Ta sai FIDE-lt 2008. aastal  naiste rahvusvahelise meistri ja 2011. aastal naiste suurmeistri nimetuse. 

## Välislingid
*
*Adriana Nikolova FIDE andmebaasis
Svetla Yordanova

**Svetla Yordanova** (bulgaaria keeles Светла Йорданова; sündinud 8. mail 1976) on bulgaaria maletaja, malekohtunik ja maletreener, naiste rahvusvaheline meister (2008), kirimale naiste suurmeister (2011), rahvusvaheline arbiiter (2013). 

Yordanova on 2015. aasta Bulgaaria naiste malemeister.

Tegutseb ka treenerina. 2012. aastast FIDE treener.

## Viited

## Välislingid
*Svetla Yordanova FIDE andmebaasis
Potšinok

**Potšinok** on linn Venemaal Smolenski oblastis, Potšinoki rajooni keskus. Asub Hmara jõe ääres, 62 km Smolenskist kagus. Linna läbib Smolenski ja Roslavli ühendav raudtee.

Potšinok on teada 1811. aastast alates külana, mille lähedale 1868 ehitati raudtee. 1924 sai küla vallakeskuseks ja 1926 sai linnaõigused. 1929. aastast on rajoonikeskus.

2018. aasta alguses oli linnas 8545 elanikku.

Potšinokist on pärit Lazar Lissitski ja Anatoli Štšura.

Linnas asub koduloomuuseum.

## Viited

## Välislingid
*Koduloomuuseumi koduleht
Risiville

**Risiville** on asula Lõuna-Aafrika Vabariigis Gautengi provintsis Sedibengi ringkonnas Midvaali vallas.

Lõuna-Aafrika Vabariigi 2011. aasta rahvaloenduse andmetel oli Risiville'i elanikest valgeid 84,19%, mustanahalisi aafriklasi 13,33%, värvilisi 0,77%, India või Aasia päritolu inimesi 0,47% ja teisi 1,22%. Afrikaani keelt pidas emakeeleks 74,25% inimesi, inglise keelt 15,39%, sotho keelt 4,59%, suulu keelt 1,39% ja tsvana keelt 1,21%.

## Viited
Wattville

**Wattville** on linn (*[[township]]*) Lõuna-Aafrika Vabariigis Gautengi provintsis Ekurhuleni linnaringkonnas.

Lõuna-Aafrika Vabariigi 2011. aasta rahvaloenduse andmetel oli Wattville'i elanikest mustanahalisi aafriklasi 99,02%, värvilisi 0,28%, valgeid 0,12%, India või Aasia päritolu inimesi 0,05% ja teisi 0,51%. Suulu keelt pidas emakeeleks 47,76% inimesi, sotho keelt 13,01%, pedi keelt 10,38%, koosa keelt 7,29%, tsvana keelt 5,47%, tsonga keelt 5,12%, inglise keelt 2,76%, ndebele keelt 2,28%, svaasi keelt 1,15%, venda keelt 1,08%, afrikaani keelt 0,67%, viipekeelt 0,58% ja teisi keeli 2,47%.

## Viited
Annus (perekonnanimi)

**Annus** on eesti perekonnanimi.

2019. aasta 1. jaanuari seisuga oli Eestis perekonnanimi Annus 476 inimesel: 220 mehel ja 256 naisel. Perekonnanimede levikult on Annus meeste puhul 247. ja naiste puhul 233. kohal. Perekonnanimi Annus on levinuim Lääne-Viru maakonnas, kus neid oli maakonna 10 000 elaniku kohta 6,98.

## Nime kandjaid
*Amar Annus, ajaloolane ja tõlkija (1974–)
*Endel Annus, eesti bibliograaf ja raamatuteadlane (1915–2011)
*Endel Annus, eesti poksija (1922–1961)
*Epp Annus, eesti kirjandusteadlane (1969–)
*Lembit Annus, Nõukogude Liidu parteitegelane (1941–2018)
*Maire Annus, eesti arhitekt (1941–2014)
*Olev Annus, endine eesti ja Soome kulturist (1951–)
*Rednar Annus, eesti näitleja ja lavastaja (1970–)
*Rita Annus, Eesti riigiametnik (1973–)
*Robert Annus, eesti näitleja (1984–) 
*Siim-Tanel Annus, eesti kunstnik (1960–)
*Toomas Annus, eesti ettevõtja ja ärijuht (1960–) 
*Uku Annus, eesti orienteeruja (1947–)

## Viited
Alpes Poeninae

**Alpes Poeninae**, ka **Alpes Graiae**, oli väike Alpiprovints Rooma keisririigis, üks kolmest sellisest provintsist Lääne-Alpides Itaalia ja Gallia vahel. See koosnes Valle d'Aosta piirkonnast (Itaalia) ja Valais' kantonist (Šveits).

Selle tugevaim põlishõim olid salassid. Nende territooriumi annekteeris keiser Augustus aastal 15 eKr. Selle peamine linn oli *Augusta Praetoria Salassorum* (Aosta).

## Etümoloogia

Provints sai nime *poeninus mons* järgi, Suure Sankt Bernhardi kuru Rooma nimi. Kuru lähedal oli *[[Jupiter (jumal)|Jupiter]] Poeninuse* pühamu.

Kuna nimi *Poeninus* on sarnane sõnaga *Poenus* (ladina: "kartaagolane"), järeldasid mõned Rooma autorid, et Kartaago kindral Hannibal ületas selle osa Alpidest oma kuulsal Itaalia-retkel aastal 218 eKr, kasutades kas Suurt või Väikest Sankt Bernhardi kuru. Rooma ajaloolane Titus Livius selgitab, et Poeninus oli tegelikult vigane *Penninus*, kohaliku hõimu poolt kummardatud jumaluse nimi. Livius lisab, et oli ebatõenäoline, et Hannibal valis sellise põhjapoolse marsruudi, kuna need kõrged mäekurud olid sel ajal ligipääsmatud. Tacitus mainib *Alpes Poeninaed* seoses Otho liikumisega. Enamik ajaloolasi on Polybiuse sõnul ühel meelel selles, et Hannibali armee ületas Alpid seguuside piirkonna kaudu ja kuru on tänapäeval tuntud kui Montgenèvre.

## Ajalugu

Pärast piirkonna vallutamist aastal 15 eKr liidendati see Reetiasse, suurde ringkonda, mis ulatus Kesk-Alpidest Doonauni. Rahvastikus oli arvukalt keldi hõime, sealhulgas nantuaadid ja seduunid Sankt Bernhardi kuru põhjaküljel ja salassid lõunaküljel.

Keiser Claudiuse ajaks (41–54 pKr) olid hõimud üldiselt romaniseeritud ja *Vallis Poenina* ringkond eraldati *Reetia et Vindolicia* provintsist. *Vallis Poenina* hõlmas enamuse orust Sankt Bernhardi kurust põhjas. Uus pealinna *[[civitas]]* rajati Octoduruse varemete kõrvale (*civitas Vallensium*, nüüd Martigny) ja elanikud nautisid vähemalt ladina õiguse kaitset. *Vallis Poenina* ringkond ühendati *Alpes Graiae* või *Alpes Atrectianae* ringkonnaga, moodustus *Alpes Graiae et Poeninae* provints.

3. sajandil pKr elas provintsis mitu senaatoriperekonda. Diocletianuse reformidega allutati provints Gallia diötseesile. Aastal 381 on mainitud piirkonna esimest piiskoppi, Theoduli. Pärast Lääne-Rooma keisririigi langust tungisid piirkonda burgundid ja liidendasid selle oma kuningriigiga. Aastal 574 tungisid sinna langobardid ja piirkond läks nende võimu alla. Rooma nimi ja piirid langesid unustusse ja Pimedal keskajal oli see Sapaudia osa.

## Galerii


Pilt:Martigny, ville romaine et moderne, amphithéâtre.jpg|Amfiteater Martigny's
Pilt:Martigny roman street northbound 01.JPG|Rooma tee Martigny's
Pilt:Semicolonne anfiteatro di aosta.jpg|Amfiteatri jäljed Aostas
Pilt:Théâtre romain Aoste 2009 front.JPG|Aosta teater
Pilt:Arco Augusto Aosta.jpg|Triumfikaar Aostas
NGC 488

**NGC 488** on spiraalgalaktika, mis asub Kalade tähtkujus.

NGC 488 avastas 13. detsembril 1784 William Herschel. See asub Maast umbes 90 miljoni valgusaasta kaugusel ja selle diameeter on umbes 171 000 valgusaastat. Galaktika näiv tähesuurus on 10,4. 

## Viited
NGC 520

**NGC 520** on kaks galaktikat Kalade tähtkujus, mis on teineteisega kokku põrkamas. 

NGC 520 avastas 13. detsembril 1784 William Herschel. Galaktikate kokkupõrge algas umbes 300 miljonit aastat tagasi ning nende kettad on teineteisega ühinenud, kuid tuumad veel mitte. Selle diameeter on umbes 100 000 valgusaastat ning see asub Maast umbes 100 miljoni valgusaasta kaugusel.

## Viited
Shrook Wafa

**Shrook Wafa** (araabia keeles شروق وفا; sündinud 13. mail 1997) on Egiptuse maletaja, naiste suurmeister (2013).

Wafa on neljakordne Aafrika naiste malemeister (2013, 2014, 2016, 2019).
 
2013 aastal Aafrika esivõistlustel esikolmikusse jõudmisega kvalifitseerus Wafa 2015. aastal Sotšis toimunud naiste maailmameistrivõistlustele (64 osavõtjat), kus sai turniiritabelis eelviimase, so 63. asetuse. Avaringis kohtus ta Ju Wenjuniga (hilisem maailmameister), kellele kaotas tulemusega 0:2 ja 32 parema hulka ei pääsenud.

Wafa sai FIDE-lt 2012. aastal  naiste rahvusvahelise meistri ja 2013. aastal naiste suurmeistri nimetuse. 

Tema õde on naiste malesuurmeister Shahenda Wafa.

## Välislingid
*Shrook Wafa FIDE andmebaasis
Shahenda Wafa

**Shahenda Wafa** (araabia keeles شاهندا وفا; sündinud 1998) on Egiptuse maletaja, naiste suurmeister (2017).

Wafa on kahekordne Aafrika naiste malemeister (2017, 2018). 2018. aastal Dubais sai ta Araabia maade naiste malemeistriks.
 
2017. aastal Aafrika esivõistlustel esikolmikusse jõudmisega kvalifitseerus Wafa 2018. aastal Hantõ-Mansiiskis toimunud naiste maailmameistrivõistlustele (64 osavõtjat), kus sai turniiritabelis 58. asetuse. Avaringis kohtus ta hiljutise naiste maailmameistri Marija Muzõtšukiga, kellele kaotas tulemusega 0:2 ja 32 parema hulka ei pääsenud.

Ta sai FIDE-lt 2013. aastal naiste rahvusvahelise meistri ja 2017. aastal naiste suurmeistri nimetuse. 

Tema õde on naiste malesuurmeister Shrook Wafa.

## Välislingid
*Shahenda Wafa FIDE andmebaasis
Desnogorsk

**Desnogorsk** on linn Venemaal Smolenski oblastis. Asub Desna jõe paremal kaldal, 150 km Smolenskist kagus. 

Desnogorsk tekkis seoses Smolenski tuumaelektrijaama ehitusega. 1974. aastal sai aleviks. 1989 sai linnaõigused.

2018. aasta alguses oli linnas 27 771 elanikku.

Linna peamine ettevõte on Smolenski tuumaelektrijaam, lisaks on linnas plastmassitööstust.

## Viited

## Välislingid
*Desnogorski linnaringkonna koduleht
Tennis 2020. aasta suveolümpiamängudel

**[[2020. aasta suveolümpiamängud]]el** Tōkyōs toimusid võistlused **[[tennis]]es** 25. juulist 2. augustini Ariake tennisepargis (Ariake Tenisu no Mori Kōen/Ariake Tennis Park). Kokku jagati välja viis komplekti medaleid: meeste ja naiste üksikmängus, meeste ja naiste paarismängus ning segapaarismängus.
## Võistlusalad

### Mehed

* Üksikmäng
* Paarismäng

### Naised

* Üksikmäng
* Paarismäng

*Segapaarismäng

## Võistluste ajakava

## Viited

## Välislingid
* Tennis Tōkyō olümpiamängude kodulehel
Alioth

**Alioth** (ka **Epsilon Ursae Majoris**) on Suure Vankri tähtkuju heledaim täht.

Aliothi tähesuurus on 1,77 ja see on tähistaeva heleduselt 33. täht. See asub Maast 81 valgusaasta kaugusel. Alioth on Päikesest 2,9 korda massiivsem ja selle raadius on Päikese omast 4,1 korda suurem. Alioth eraldab 102 korda rohkem valgust kui Päike.

## Viited
Alpes Cottiae

**Alpes Cottiae** oli Rooma keisririigi provints, üks kolmest väikeprovintsist Alpides tänapäeva Prantsusmaa ja Itaalia vahel. Selle nimi on säilinud tänapäevases Cotti Alpides. Antiikajal oli provintsi kõige olulisem ülesanne ühendusteede julgestus üle alpikurude.

*Alpes Cottiaest* läänes oli Gallia Narbonensis, lõunas oli Alpes Maritimae, idas oli Itaalia ja põhjas oli Alpes Poeninae. Provintsikeskus oli Segusio (nüüd Susa Piemontes).

## Ajalugu

Provints sai alguse kuningriigist, mida kontrollis Donnus, piirkonna kohalike liguuri hõimude valitseja 1. sajandi keskpaigas eKr. See on saanud nime tema poja ja järeltulija Marcus Julius Cottiuse järgi, kelle valdus liidendati Rooma keisririigiga Augustuse ajal.

Esialgu jätkasid Cottius ning tema järglased Gaius Julius Donnus II (valitses 3 eKr – 4 pKr) ja Marcus Julius Cottius II (valitses 5–63 pKr) võimu hoidmist klientvalitsejatena; hiljem, Nero ajal määrati prokuraator ja sellest sai ametlikult Rooma provints. Provintsi kubernerid olid ratsanikuseisusest prefektid.

## Asulad

*Alpes Cottiae* asulad olid:

* *Ad Fines* (Malano) ("mansio", tollipunkt)
* *Ocelum* (Celle) ("oppidum", keldi küla)
* *Ad Duodecimum* (S. Didier) ("mutatio")
* *Segusio* (Susa) (keskus)
* *Venausio* (Venaus) (oppidum)
* *Excingomago* (Exilles) (oppidum, võimalik Donno pealinn) 
* *Caesao / Goesao* (Cesana Torinese) ("castrum")
* *Ad Martes Ultor* (hilise keisririigi "Ulcense") (Oulx) ("castrum")
* *Brigantium* (Briançon) (mansio)
* *Mons Matronae* (Col de Montgenèvre)

## Vaata ka

* Marcus Julius Cottius
* Donnus
* Cotti Alpid
NGC 7331

**NGC 7331** on spiraalgalaktika, mis asub Pegasuse tähtkujus.

Galaktika avastas 6. septembril 1784 William Herschel. Galaktika asub Maast 40 miljoni valgusaasta kaugusel ning selle diameeter on 130 000 valgusaastat. Galaktika näiv tähesuurus on 10,4.

NGC 7331 on sageli võrreldud Linnuteega, sest selle struktuur ja suurus on sarnased. 2000. aastatel avastati Linnutee uurimisel, et Linnutee struktuur on seniarvatust teistsugune ja seetõttu ei pruugi sarnasus olla kuigi suur.

## Viited
Haalamine

**Haalamine** (**ümberhaalamine**) on ujuvvahendi ümberpaigutamine sadamakai, teise ujuvvahendi või haalpoi (ankrupoi) suhtes, selleks ujuvvahendi enda peajõuseadet (sõuseadet) kasutamata. 

## Kirjeldus
Haalamise manööver toimub üldjuhul sadamas või reidil vastavalt ujuvvahendi suurusele kas:
* kinnitusotsi järgi andes, pingutades ja ümber tõstes, 
* pootshaakidega lükates ja tõmmates või 
* suurema aluse puhul abistava veesõiduki (tavaliselt puksiirid) abil. 

Kui ujuvvahend paigutatakse haalamisega sarnasel moel ümber, kuid kasutades liikumiseks (manööverdamiseks) tema enda peajõuseadet, nimetatakse seda ümbersildumiseks. 

Kui ujuvvahend veetakse teise veesõiduki abil ümber mõnda teise sadamasse, reidile või muu pikema vahemaa taha, nimetatakse seda pukseerimiseks.

## Vaata ka
* Sildumine
* Ankurdumine
* Sadam

## Välislingid
* Termin Merevikis
Ukraina peaminister

**Ukraina peaminister** (ukraina keeles *Прем'єр-міністр України*) on riigiametnik, kes juhib Ukraina Ministrite Kabineti tööd ning kelle nimetab ametisse Ukraina Ülemraada.

## Vaata ka
*Ukraina valitsusjuhtide loend
Nauete keel

**Nauete keel** on austroneesia keel, mida räägivad naueted Ida-Timoris Viqueque ringkonnas. 

Nauete keelt räägib umbes 15 000 inimest.

## Viited

## Välislingid
*https://glottolog.org/resource/languoid/id/naue1237
*Alexandre Veloso, A grammar sketch of Naueti, a language of East Timor, 2016
Tuduetso Sabure

**Tuduetso Sabure** (sündinud 16. juunil 1982) on Botswana maletaja, naiste suurmeister (2005).

Sabure on 2005. aasta Aafrika naiste malemeister. Ta on mänginud Botswana naiskonna koosseisus neljal naiste maleolümpial (1998, 2000, 2004, 2010).
 
2005. aastal Aafrika esivõistlustel kahe parema hulka jõudmisega kvalifitseerus Sabure 2006. aastal Jekaterinburgis toimunud naiste maailmameistrivõistlustele (64 osavõtjat), kus sai turniiritabelis eelviimase, so 63. asetuse. Avaringis kohtus ta Humpy Koneruga, kellele kaotas tulemusega 0:2 ja 32 parema hulka ei pääsenud.

## Välislingid
*Tuduetso Sabure FIDE andmebaasis
Melissa Greeff

**Melissa Greeff** (sündinud 15. aprillil 1998 Kaplinnas) on Lõuna-Aafrika Vabariigi maletaja, naiste suurmeister (2009).

Greeff on 2009. aasta Aafrika naiste malemeister. Lõuna-Aafrika Vabariigi naiskonna koosseisus on ta mänginud kolmel naiste maleolümpial (2008–2012).
 
2009. aastal Aafrika esivõistlustel esikolmikusse jõudmisega kvalifitseerus Greeff 2010. aastal Antakyas toimunud naiste maailmameistrivõistlustele (64 osavõtjat), kus sai turniiritabelis eelviimase, so 63. asetuse. Avaringis kohtus ta Humpy Koneruga, kellele kaotas tulemusega 0:2 ja 32 parema hulka ei pääsenud.

Greeff sai FIDE-lt 2007. aastal naiste rahvusvahelise meistri ja 2009. aastal naiste suurmeistri nimetuse. 

2014. aastal asus ta elama Kanadasse. Pärast seda jäi tema osalemine malevõistlustel harvemaks. FIDE andmebaasis on ta jätkuvalt kirjas kui LAV-i mängija.

## Välislingid
*Melissa Greeff FIDE andmebaasis
Ljilja Drljević

**Ljilja Drljević** (serbia keeles Љиља Дрљевић; sündinud 30. novembril 1984) on serbia maletaja, naiste rahvusvaheline meister (2007). 

Drljević oli kuni 2006. aastani Jugoslaavia Liitvabariigi ja aastatel 2006–2009 Montenegro maletaja. 2009. aastast esindab ta Serbiat. 2007. aastal tuli ta Vahemere maade ja 2016. aastal Serbia naiste malemeistriks. 

Drljević on mänginud kahel naiste maleolümpial: Montenegro (2008) ja Serbia (2016) naiskonna koosseisus.

## Välislingid
*Ljilja Drljević FIDE andmebaasis
Vissel Kōbe

**Vissel Kobe** (jaapani keeles ヴィッセル神戸 *Visseru Kōbe)* on Jaapani jalgpalliklubi, mis mängib riigi kõrgliigas J1 League. Klubi tegutseb Kōbes ja selle kodustaadioniks on Noevir Stadium Kobe mahutavusega 30,132.

## Statistika ja loendid

## Viited

## Välislingid
* J.League
* SOCCERWAY
* FLASHSCORE
* Transfermarkt
* Globalsportsarchive
Joa kihistik

**Joa kihistik** (inglise *Joa Member*) on ordoviitsiumi ladestu Leetse kihistu Hunnebergi lademesse kuuluv kihistik. Seda hakkas esimesena määratlema Ralf Männil aastal 1958.

Kihistiku stratotüüp on Jägala joa astang. Joa järgi on kihistik ka nime saanud.

Kihistik on Leetse kihistu keskmine kihistik, selle all lamab Klooga kihistik, sellel lasub aga Mäeküla kihistik. Kihistiku moodustavad terrigeenset päritolu rohekashall glaukoniiti  sisaldavad liivakivi ja aleuroliit, mis on üsna purdsed. Kihistikus glaukoniidisisaldus väheneb allpool, ent glaukoniit moodustab sellest ikka üle poole.

## Viited

## Välislingid
*
Klooga kihistik

**Klooga kihistik** (inglise *Klooga Member*) on ordoviitsiumi ladestu Leetse kihistu Hunnebergi lademesse kuuluv kihistik. Seda hakkas esimesena määratlema Silvi Mägi aastal 1970.

Kihistiku stratotüüp on Klooga puurauk. Kihistik on nime saanud Klooga mõisa järgi.

Kihistik on Leetse kihistu alumine kihistik, sellel lasub Joa kihistik. Kihistiku moodustavad terrigeenset päritolu rohekashall glaukoniiti  sisaldavad liivakivi ja aleuroliit, mis on üsna purdsed. Kihistikus glaukoniidisisaldus väheneb allpool. Kihistikku eristab Joa kihistikust see, et selle koosseisust moodustab alla poole glaukoniit ja domineerib kvarts.

## Viited

## Välislingid
*
Iru kihistik

**Iru kihistik** (inglise *Iru Member*) on ordoviitsiumi ladestu Leetse kihistu Latorpi lademesse kuuluv kihistik. Seda hakkas esimesena määratlema Arvo Rõõmusoks aastal 1956.

Kihistiku stratotüüp on Iru paemurd. Kihistik on nime saanud Iru küla järgi.

Kihistikul lasub Mäeküla kihistik. Kihistiku moodustab roheline nõrgalt tsementeerunud glaukoniiti  sisaldav liivakivi, milles on ka kvartsi ja vilku.

## Viited

## Välislingid
*
Varangu kihistu

**Varangu kihistik** (inglise keeles *Varangu Formation*) on ordoviitsiumi ladestu  Varangu lademesse kuuluv kihistu. Seda hakkas esimesena määratlema Ralf Männil aastal 1958.

Kihistu stratotüüp asub Selja jõe kaldal ja on nime saanud Varangu küla järgi.

Kihistu moodustab rohekashall savi, mis sisaldab kas hajusalt või läätsedena püriiti ja glaukoniiti. Kohati moodustab kihistu  keskmise osa peeneteraline kvartsliiv, mis sialdab ohtralt glaukoniiti ja püriiti. Mõnes kohas on kihistu savi ka tumedaks tõmbunud ja meenutab välimuselt vanema diktüoneemakilda kihte. Mõnes piirkonnas esineb kihistu glaukoniitliivakivi kõrvuti Leetse kihistu glaukoniitliivakiviga; sel juhul on need kaks kihistut väga raskesti eristatavad.

## Viited

## Välislingid
*
Olena Kondratjuk

**Olena Kondratjuk** (ukraina keeles *Олена Костянтинівна Кондратюк*, sündinud 17. novembril 1970 Lvivis) on Ukraina poliitik. 

## Välislingid

* Василий Пехньо. Разумков, Кондратюк, Стефанчук. Что известно о новых руководителях Верховной Рады - Hromadske.ua, 29.08.2019
Bai Ling

**Bai Ling** (hiina keeles 白灵; sündinud 10. oktoobril 1966) on Hiina näitleja. 

Ta on näidelnud näiteks filmides "Anna ja kuningas", "The Crow" ja "Adrenaliin 2: Kõrgepinge". Ta elab praegu Ameerika Ühendriikides ja tunnistab avalikult, et on biseksuaalne.

## Filmid
* "Vampiirid meie seas" (2001)

## Viited

## Välislingid

* Ametlik koduleht
*
Anne McClain

**Anne Charlotte McClain** (sündinud 7. juunil 1979) on Ameerika Ühendriikide maaväe kolonelleitnant, insener ja NASA astronaut. 

2002. aastal lõpetas ta masinaehituse bakalaureusekraadiga Ameerika Ühendriikide Sõjaväeakadeemia, misjärel sai temast samal aastal maaväe ohvitser. Seejärel õppis ta Bathi Ülikoolis, mille lõpetas 2004. aastal ja sai aerokosmose inseneri magistrikraadi. 2005. aastal sai ta Bristoli Ülikoolist magistrikraadi avalikes suhetes.

Pärast õpingute lõppu sai temast Bell OH-58 Kiowa piloot ning ta tegi maaväes edukat karjääri. Ta on teeninud ka Iraagi sõjas ja teinud 216 lahinglendu. 2013. aastal lõpetas ta Ameerika Ühendriikide Mereväe Katselendurite Kooli ja samal aastal valiti ta NASA astronaudiks; ta oli oma astronautide grupi noorim liige. Aastatel 2018–2019 oli ta rahvusvahelise kosmosejaama 58. ja 59. ekspeditsiooni liige. 2024. aastal valiti ta SpaceX Crew-10 komandöriks ning ta lendas uuesti kosmosesse 14. märtsil 2025. Crew-10 naasis Maale 9. augustil.

## Viited
Daily News

**Daily News** (tõlkes *Igapäevased Uudised*) on mitme ajalehe nimi:

* Daily News (Tai)
* The Daily News (Kentucky)
* Daily News (New York)
* Daily News (Sri Lanka)
* Daily News (Tansaania)
Triatlon 2020. aasta suveolümpiamängudel

**[[Triatlon]] [[2020. aasta suveolümpiamängud]]el** Tōkyōs toimub 27. juulist 1. augustini. Triatlonis võistleb 110 sportlast (55 meest ja 55 naist) ning välja jagatakse kolm komplekti medaleid. Lisaks meeste ja naiste triatlonile toimub esimest korda võistkondlik teatetriatlon segavõistkondadele.

Teatetriatlonis võistlevad 2 mehest ja 2 naisest koosnevad võistkonnad distantsil, kus iga sportlane peab läbima 300 m ujudes, 8 km jalgrattal ja 2 km joostes.

## Võistluste ajakava

## Viited
Saare vald (täpsustus)

**Saare vald** on mitme endise valla nimi:

* Saare vald, vald Jõgevamaal aastatel 1992–2017
* Saare vald (1939), endine vald Tartu- ja Jõgevamaal
* Saare vald (Maarja-Magdaleena kihelkond)
* Saare vald (Noarootsi kihelkond)
* Saare vald (Tarvastu kihelkond)
Clayton Anderson

**Clayton Conrad Anderson** (sündinud 23. veebruaril 1959) on Ameerika Ühendriikide füüsik ja endine NASA astronaut.

Ta lõpetas 1981. aastal füüsika eriala (*[[cum laude]]*) bakalaureusekraadiga Hastings College'i ja 1983. aastal aerokosmose insenerinduse eriala magistrikraadiga Iowa State University.

Anderson valiti astronaudiks 1998. aastal ja see oli tema 16. katse saada astronaudiks. Ta on osalenud kolme Space Shuttle'i programmi missioonil ning oli Rahvusvahelise kosmosejaama 15. ja 16. ekspeditsiooni meeskonnaliige. 2007. aastal osales ta missioonil STS-117, mis viis ta kosmosejaama ja missioonil STS-120, mis tõi ta tagasi Maale. Tema viimaseks missiooniks jäi STS-131. 

Anderson lahkus NASAst 2013. aastal.

## Viited
Majeakgoro

**Majeakgoro** on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Suur-Taungi vallas.

Lõuna-Aafrika Vabariigi 2011. aasta rahvaloenduse andmetel oli Majeakgoro elanikest mustanahalisi aafriklasi 99,53%, värvilisi 0,22%, India või Aasia päritolu inimesi 0,12% ja teisi 0,12%. Tsvana keelt pidas emakeeleks 94,52%, inglise keelt 1,04%, suulu keelt 0,77% ja sotho keelt 0,65%.

## Viited
Uitkoms

**Uitkoms** on asula Lõuna-Aafrika Vabariigis Free State'i provintsis Xhariepi ringkonnas Mohokare vallas.

Lõuna-Aafrika Vabariigi 2011. aasta rahvaloenduse andmetel oli Uitkomsi elanikest mustanahalisi aafriklasi 70,83%, värvilisi 28,99% ja India või Aasia päritolu inimesi 0,17%. Sotho keelt pidas emakeeleks 60,42% inimesi, afrikaani keelt 28,99%, koosa keelt 8,33%, inglise keelt 1,04% ja viipekeelt 0,87%.

## Viited
Oru vald (täpsustus)

**Oru vald** on mitme endise valla nimi:

* Oru vald (Lääne-Nigula kihelkond)
* Oru vald, vald Läänemaal aastatel 1991–2013
* Oru vald (Kose kihelkond)
Armani

**Giorgio Armani S.p.A.** on Giorgio Armani asutatud Itaalia luksusmoemaja, mis kavandab, toodab, levitab ja müüb haute couture'i, valmisrõivaid, nahktooteid, jalatseid, kellasid, ehteid, aksessuaare, prille, kosmeetikat ja kodusisustust. Bränd turustab neid tooteid mitme nime all: *Giorgio Armani Privé*, *Giorgio Armani*, *Armani Collezioni*, *Emporio Armani* (sh *EA7*), *Armani Jeans*, *Armani Junior* ja *Armani Exchange*. Bränd kasutab Armani nime seotust kõrgmoega, saades kasu oma prestiižist moetööstuses. 2016. aastal oli ettevõtte hinnanguline läbimüük umbes 2,65 miljardit dollarit. Giorgio Armani teatas 2017. aastal, et tema ettevõte sulgeb ettevõtte restruktureerimise käigus kaks oma moebrändi: Armani Collezioni ja Armani Jeans.

## Viited
Tommy Hilfiger (ettevõte)

**Tommy Hilfiger**, endise nimega **Tommy Hilfiger Corporation** ja **Tommy Hilfiger Inc.**, on Ameerika rõivaettevõte, mis toodab rõivaid, jalatseid, aksessuaare, parfümeeriatooteid ja kodusisustust.

Ettevõte asutati 1985. aastal. 2006. aastal omandas erakapitalifirma Apax Partners Tommy Hilfigeri umbes 1,6 miljardi dollari eest ja 2010. aasta mais ostis ettevõtte PVH Corp. (tol ajal tuntud kui Philips van Heusen) Apax Partnersi. 

Daniel Grieder määrati tegevjuhiks 2014. aasta juulis, asutaja Tommy Hilfiger jäi aga ettevõtte peadisaineriks, juhtides disainimeeskondi ja jälgides kogu loomeprotsessi. 

Ülemaailmne jaemüük brändi kaudu 2013. aastal oli 6,4 miljardit USA dollarit ja 2014. aastal 6,7 miljardit dollarit.

2020. aastatel müüakse Tommy Hilfigeri tooteid suurtes kaubamajades ja rohkem kui 1400 omaette jaekaupluses 90 riigis. 

## Viited
Off-White

**Off-White** (stiliseeritud kui **OFF-WHITE c/o VIRGIL ABLOH**) on Ameerika moedisainer Virgil Ablohi asutatud moebränd. Ettevõte asutati Itaalias Milanos 2012. aastal. Brändil on 50 iseseisvat kauplust ja seda veavad kauplused, sealhulgas Barneys, Selfridges, Harrods ja Le Bon Marché.

Brändi rõivastes kasutatakse stiliseeritud esemeid, näiteks jutumärke, tõmblukke, kollase tööstusliku pandla vöökujundust ja risti loovate neljasuunalisi nooli. Bränd on teinud koostööd teiste firmadega nagu näiteks Nike, Levi, Jimmy Choo, IKEA ja Évianiga.

## Viited
16. ekspeditsioon

**16. ekspeditsioon** oli Rahvusvahelise kosmosejaama (ISS) 16. alaline meeskond.

12. oktoobril saabusid jaama NASA astronaut Peggy Whitson, kellest sai jaama esimene naiskomandör, Roskosmose kosmonaut Juri Malentšenko ja Malaisia esimene astronaut Sheikh Muszaphar Shukor, kes lahkus koos 15. ekspeditsiooniga. Kuna 15. ekspeditsiooni liige Clayton Anderson ei lahkunud koos oma meeskonnakaaslastega, siis loeti ta kuni STS-120 saabumiseni 16. ekspeditsiooni liikmeks. STS-120 saabumise järel, asendas Andersoni Daniel Tani. STS-122 tõi veebruaris 2008 jaama ESA astronaudi Léopold Eyhartsi, kes asendas Tani. Märtsis 2008 saabus missiooniga STS-123 jaama NASA astronaut Garrett Reisman, kes asendas Eyhartsi. Reisman osales 16. ekspeditsioonil ja liitus 17. ekspeditsiooniga.

19. aprillil lahkusid jaamast Whitson, Malentšenko ja 17. ekspeditsiooniga saabunud Lõuna-Korea esimene astronaut Yi So-Yeon. Tehnilise rikke tõttu sisenes Sojuz Maa atmosfääri ballistilisel trajektooril ja maandus planeeritud kohast 420 km eemale. Astronaudid pidid sisenemisel taluma tavalisest suuremat koormust ning So-Yeon sai kergelt vigastada.

## Meeskond

## Viited
Lothar Ahrendt

**Lothar Ahrendt** (sündinud 13. märtsil 1936 Erfurdis) on endine Saksa DV politseikindral ja riigitegelane, 1989. aasta novembrist kuni 1990. aasta aprillini Saksa DV siseminister.

## Elulugu
Pärit peenmehaaniku perekonnast. Rahvakooli lõpetamise järel õppis ta aastatel 1950–1953 autolukksepaks. 1953. aastal asus tööle Saksa Rahvapolitseis, 1957. aastal astus Saksamaa Sotsialistlikku Ühtsusparteisse. 1960. aastal lõpetas ta Ascherslebenis politseikooli. 1960–1964 töötas ta Ida-Berliinis Saksa Rahvapolitsei presiidiumis. 1964–1968 õppis Ahrendt Saksa Rahvapolitsei Kõrgkoolis "Karl Liebknecht". 1968–1970 oli Berliini Köpenicki piirkonna Saksa Rahvapolitsei inspektsiooni asejuhataja. 1970–1978 oli ta Berliini Keskpiirkonna Saksa Rahvapolitsei inspektsiooni juhataja. 1978–1983 oli ta Berliini Saksa Rahvapolitsei asepresident. 

1983. aastal sai ta kindralmajori aukraadi ja 1986. aastal kindralleitnandi aukraadi. 1983. aastal sai ta Saksa DV siseministri asetäitjaks ja 1985. aastal siseministri esimeseks asetäitjaks. 1986–1989 oli ta Saksamaa Sotsialistliku Ühtsuspartei Keskkomitee liikmekandidaat.

Alates 18. novembrist 1989 kuni 12. aprillini 1990 oli Lothar Ahrendt Saksa DV siseminister.

## Auastmed

## Viited
Piirilinn

**Piirilinn** on riigipiiri ääres või -piiril asuv linn.

Eesti piirilinnad on Valga (Läti piiril) ja Narva (Venemaa piiril).
17. ekspeditsioon

**17. ekspeditsioon** oli Rahvusvahelise kosmosejaama 17. alaline meeskond.

Ekspeditsiooni esimesed meeskonnaliikmed olid Roskosmose kosmonaudid Sergei Volkov ja Oleg Kononenko ning nad startisid 8. aprillil 2008. Jaamas ootas neid NASA astronaut Garrett Reisman, kes liitus ekspeditsiooniga 16. ekspeditsioonist.

Reismani asendas juunis Gregory Chamitoff, kes saabus jaama kosmosesüstik Discovery pardal missiooni STS-124 ajal. Volkov ja Kononenko naasid Maale 24. oktoobril ja Chamitoff liitus 18. ekspeditsiooniga.

## Meeskond
Dorogobuž

**Dorogobuž** on linn Venemaal Smolenski oblastis, Dorogobuži rajooni keskus. Asub Dnepri jõe ääres, 113 km Smolenskist idas.

Dorogobuži on esmamainitud 1150. aastal. 1238. aastal põletasid Batu-khaani väed linna maatasa. 1708 sai linnaõigused. 1812. aasta isamaasõja käigus põletati linn maha.

2018. aasta alguses oli linnas 9793 elanikku.

Dorogobužis asub 12 m kõrgune gloobus.

Linnas asub koduloomuuseum.

## Viited

## Välislingid
*Dorogobuži linna-asunduse koduleht
Onaida keel

**Onaida keel** on irokeesi keelkonda kuuluv põhjairokeesi rühma keel, mida kõnelevad onaidad.

Onaida keelt kõneles 2016. aastal alla 200 inimese Kanadas Ontario provintsis ning Ameerika Ühendriikides New Yorgi osariigis. Onaida keel on tõsiselt ohustatud.

## Fonoloogia
Onaida keeles on 6 vokaalfoneemi /i/, /e/, /o/, /a/ ja 2 nasaalset foneemi /ũ/ (kirjas ⟨u⟩) ja /ə̃/ (kirjas ⟨ʌ⟩. Esinevad ka mitmed diftongid.

Onaida keeles on 11 konsonantfoneemi. Puuduvad bilabiaalsed konsonandid (m, p).

## Morfoloogia
Nagu teisedki irokeesi keeled on seneka keeles polüsünteetiline aglutinatiivne keel.

## Tähestik

## Viited
Zebre kihistu

**Zebre kihistu** (inglise keeles *Zebre Formation*) on ordoviitsiumi ladestu kihistu. See kuulub Latorpi ülemlademe koosseisu, kus eristatakse veel Hunnebergi ladet ja Billingeni ladet, ent on laiem, kattes ka Varangu lademe.  Kihistut hakkas esimesena eristama T. Springis aastal 1974.

Kihistu stratotüüp on nüüdseks hävinud südamikuga Ciecere-10 puurauk, kus kihistu kivimid esinevad 1076.00..1114.00 meetril. Kihistu neostratotüüp on Dobele 92 puurauk, kus kihistu kivimid esinevad 1383,70...1426,50 meetril. Kihistu on saanud nime Zebre oja järgi.

Kihistu sisaldab järgmisi kihistikke:
*Lutriņi kihistik
*Kumbri kihistik 
*Zirni kihistik
*Kalvene kihistik
*Zante kihistik. 
 
Kihistu moodustab glaukoniiti sisaldav rohekashall või punakaspruun dolomiit või savi. Eestis eristatakse kihistut maa lõunaosas, Leedu aladel maa loodeosas. Selle suurim paksus on Leedus 18 meetrit.

## Viited

## Välislingid
*
Lutriņi kihistik

**Lutriņi kihistik** (inglise keeles *Lutriņi Member*) on ordoviitsiumi ladestu Zebre kihistu Varangu lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976.

Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1115.00..1120.50 meetril. Kihistu neostratotüüp on Dobele 92 puurauk, kus kihistu kivimid esinevad 1422..1426 meetril. Kihistik on nime saanud Lutriņi küla järgi.

Kihistik on Zebre kihistu alumine kihistik, sellel lasub Kumbri kihistik. Põhja-Eestis vastab sellele ligikaudu Türisalu kihistu.

## Viited

## Välislingid
*
Rudnja

**Rudnja** on linn Venemaal Smolenski oblastis, Rudnja rajooni keskus. Asub Valgevene piiri lähedal, 68 km Smolenskist loodes.

Rudnjat on esmamainitud 1363. aastal. 

1926 sai linnaõigused. 

Linna läbib Smolenski ja Vitsebski vaheline raudtee.

1989. aasta rahvaloenduse andmetel oli linnas 11 032 elanikku. 2018. aasta alguses oli Rudnjas 9484 elanikku.

Linnas on peamiselt toiduainetetööstuse ettevõtted.

## Viited
Stary Sącz

**Stary Sącz** on linn Poolas Väike-Poola vojevoodkonnas Nowy Sączi maakonnas, Stary Sączi valla halduskeskus. Stary Sącz asub Nowy Sączist umbes 8 km edelas Dunajeci jõe ääres.

Stary Sączi on ürikutes esimest korda mainitud 1257. aastal, Magdeburgi linnaõigused sai 1358. aastal.

## Galerii

StSacz klasztor.jpg
Stary Sącz, Poland - panoramio (6).jpg
Stary_Sacz_Rynek_nr1.jpg
Stary Sacz Bandurskiego 22 ffolas 02.jpg


## Viited
18. ekspeditsioon

**18. ekspeditsioon** oli Rahvusvahelise kosmosejaama 18. alaline meeskond.

Esimesed kaks meeskonnaliiget olid Michael Fincke ja Juri Lontšakov, kes startisid 10. oktoobril 2008. STS-126 tõi jaama Sandra Magnuse, kes asendas Gregory Chamitoffi, kes oli ekspeditsiooniga liitunud 17. ekspeditsioonist. Magnus lahkus jaamast märtsis 2009 missiooni STS-119 pardal, mis oli toonud jaama JAXA astronaudi Koichi Wakata. 

## Meeskond

## Viited
Armonysi kihistu

**Armonysi kihistu** on ordoviitsiumi ladestu Billingeni lademe kihistu. Kihistut hakkasid esimesena eristama Jevlampijus Laškovas, Nijolė Sidaravičienė ja Juozas Paškevičius aastal 1976. Kihistu on saanud nime armonysi küla järgi. Kihistu stratotüüp on Butkunai 241 puurauk, kus selle kivimid esinevad 744,3–745,6 meetril. Leedus eristatakse Armonysi kihistut maa keskosas ja Nemunase madalikul.

Kihistu koosneb punakashallist detriiti sisaldavast lubjakivist ja dolomiidist.

## Viited
Armonys

**Armonys** on küla Leedus Rokiškise rajoonis Juodupė vallas.

2001. aastal oli Armonysi elanike arv 6. 2011. aastal seal elanikke ei olnud. 2021. aastal oli elanikke taas 6.

Küla järgi on nimetatud Billingeni lademe Armonysi kihistu.

## Viited
Starachowice

**Starachowice** (aastatel 1939–1949 **Starachowice-Wierzbnik**) on linn Poolas Święty Krzyżi vojevoodkonnas, Starachowice maakonna halduskeskus. Starachowice asub Kielcest 37 km idakirdes ja Ostrowiec Świętokrzyskist 25 km loodes.

## Galerii

Starostwo_Powiatowe_w_Starachowicach_(front).jpg
Starachowice Wierzbnik - kościół Św. Trójcy.jpg
SCK(Starachowice).JPG


## Viited
Rossillon

**Rossillon** on vald Prantsusmaal:
*Rossillon (vald)

**Rossillon** on suguvõsa nimi:
*Rossillon (suguvõsa)
Toolse kihistik

**Toolse kihistik** (inglise *Toolse Member*) on ordoviitsiumi ladestu Türisalu kihistu kihistik. Seda hakkas esimesena määratlema Heljo Heinsalu aastal 1980.

Kihistiku stratotüüp on Toolse puurauk. Kihistik on nime saanud Toolse küla järgi.

Kihistiku moodustab diktüoneemaargilliit. Kihistikku eristab Tabasalu kihistikust väiksem püriidi sisaldus.  Kihistikus esineb ka vahekihtidena ja läätsjate moodustistena peeneteralist liiva.

## Viited

## Välislingid
*